CELEX: 32015D0277
Language: lv
Date: 2015-02-19 00:00:00
Title: Padomes Lēmums (KĀDP) 2015/277 ( 2015. gada 19. februāris ), ar ko groza Lēmumu 2011/101/KĀDP par ierobežojošiem pasākumiem pret Zimbabvi

20.2.2015   
            
            
               LV
            
            
               Eiropas Savienības Oficiālais Vēstnesis
            
            
               L 47/20
            
         PADOMES LĒMUMS (KĀDP) 2015/277
   (2015. gada 19. februāris),
   ar ko groza Lēmumu 2011/101/KĀDP par ierobežojošiem pasākumiem pret Zimbabvi
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:
   
               (1)
            
            
               Padome 2011. gada 15. februārī pieņēma Lēmumu 2011/101/KĀDP (1).
            
         
               (2)
            
            
               Padome ir pārskatījusi Lēmumu 2011/101/KĀDP, ņemot vērā politiskās situācijas attīstību Zimbabvē.
            
         
               (3)
            
            
               Ierobežojošie pasākumi būtu jāturpina līdz 2016. gada 20. februārim.
            
         
               (4)
            
            
               Ceļošanas aizliegums un aktīvu iesaldēšana būtu jāturpina piemērot attiecībā pret divām personām un vienu vienību, kas iekļautas Lēmuma 2011/101/KĀDP I pielikumā. Būtu arī jāatjauno ceļošanas aizlieguma un aktīvu iesaldēšanas apturēšana attiecībā uz personām un vienībām, kuras norādītas minētā lēmuma II pielikumā. Piecu mirušu personu uzvārdi būtu jāsvītro no minētā lēmuma I un II pielikuma.
            
         
               (5)
            
            
               Attiecīgi būtu jāgroza Lēmums 2011/101/KĀDP,
            
         IR PIEŅĒMUSI ŠO LĒMUMU.
   1. pants
   Lēmuma 2011/101/KĀDP 10. pantu aizstāj ar šādu:
   
      “10. pants
      1.   Šis lēmums stājas spēkā tā pieņemšanas dienā.
      2.   Šo lēmumu piemēro līdz 2016. gada 20. februārim.
      3.   Lēmuma 4. panta 1. punktā un 5. panta 1. un 2. punktā minētie pasākumi, ciktāl tos piemēro II pielikumā uzskaitītajām personām un vienībām, tiek pārtraukti līdz 2016. gada 20. februārim.
      Apturēšanu pārskata reizi trijos mēnešos.
      4.   Šo lēmumu regulāri pārskata un attiecīgi pagarina vai groza, ja Padome uzskata, ka lēmuma mērķi nav sasniegti.”
   
   2. pants
   Šā lēmuma pielikumā minēto personu uzvārdus svītro no Lēmuma 2011/101/KĀDP I un II pielikuma.
   3. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   
      Briselē, 2015. gada 19. februārī
      
         
            Padomes vārdā –
         
         
            priekšsēdētājs
         
         E. RINKĒVIČS
      
   
   
      (1)  Padomes Lēmums 2011/101/KĀDP (2011. gada 15. februāris) par ierobežojošiem pasākumiem pret Zimbabvi (OV L 42, 16.2.2011., 6. lpp.).
   
      PIELIKUMS
      
                   
               
               
                  Uzvārds, vārds (un iespējamie pieņemtie vārdi)
               
            
                  1.
               
               
                  CHINDORI-CHININGA, Edward Takaruza
               
            
                  2.
               
               
                  KARAKADZAI, Mike Tichafa
               
            
                  3.
               
               
                  SAKUPWANYA, Stanley Urayayi
               
            
                  4.
               
               
                  SEKEREMAYI, Lovemore
               
            
                  5.
               
               
                  SHAMUYARIRA, Nathan Marwirakuwa